ได้เวลาช้อน BGRIM หลังร่วงแรง 4% โบรกฯ ฟันกำไรทั้งปีโต 20% เคาะเป้า 36.50 บ.
ได้เวลาช้อน BGRIM หลังร่วงแรง 4% โบรกฯ ฟันกำไรทั้งปีโต 20% เคาะเป้า 36.50 บ. โดยล่าสุด ณ เวลา 11.35 น. อยู่ที่ระดับ 27 บาท ลดลง 1.25 บาท หรือ 4.42% สูงสุดที่ระดับ 28.50 บาท ต่ำสุดที่ระดับ 26.75 บาท มูลค่าการซื้อขาย 519.56 ล้านบาท
8 มี.ค. 2561

ผู้สื่อข่าวรายงานว่า ราคาหุ้น บริษัท บี.กริม เพาเวอร์ จำกัด (มหาชน) หรือ BGRIM ณ เวลา 11.35 น. อยู่ที่ระดับ 27 บาท ลดลง 1.25 บาท หรือ 4.42% สูงสุดที่ระดับ 28.50 บาท ต่ำสุดที่ระดับ 26.75 บาท มูลค่าการซื้อขาย 519.56 ล้านบาท

ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น BGRIM ในราคาเป้าหมายที่ 36.50 บ. โดยคาดผลประกอบการ BGRIM ในช่วงไตรมาส 1/61 มีแนวโน้มเติบโตทั้งจากทั้งไตรมาสก่อนหน้า และช่วงเดียวกันของปีก่อน หลังมีการจ่ายไฟฟ้าเข้าระบบ (COD) ของโรงไฟฟ้า ABPR3 ในวันที่ 1 ก.พ.ที่ผ่านมา ขนาดกำลังผลิตตามสัดส่วน 74MW ขณะที่ในปี 2561 มีโรงไฟฟ้ารอ COD เพิ่มเติมอีก 179 MW (Figure 1) หนุนผลประกอบการเติบโต 20% เทียบกับช่วงเดียวกันของปีก่อน
ทั้งนี้หาก COD โครงการใน Pipeline ทั้งหมดในปี 2565 กำลังการผลิตรวม 1,827MW (+96% จากปี 2560) ประเมินกำไรเติบโตโดดเด่นเฉลี่ย 24% ต่อปี (CAGR 2560-2565) พร้อมกับโครงการในต่างประเทศ ซึ่งอยู่ระหว่างการเจรจากำลังการผลิตรวม 1,820MW (Figure 2) หากสำเร็จจะเป็น Upside ให้กับประมาณการของฝ่าย